A szárhegyi Katasztrófaelhárítás és Önkéntes Tűzoltóalakulat
2024-es beszámolója
 
Beavatkozások: 14 esetben
·  8 esetben épülettűz

- 6 Szárhegyen- 1 lakóház tetőszerkezete, 1 nyárikonyha, 4 veszélyes kéménytűz
- 1 Gyergyószentmiklóson- raktár
- 1 Ditróban- gazdasági épület

- 1 Marosfőn- lakóház és gazdasági illetve melléképületek

·  1 esetben erdőtűz
-1 Tekerőpatakon

·  2 esetben avartűz
-1 Szárhegyen 
-1 Alfaluban
· 1 esetben műszaki mentés
- 1 autó baleset- Szárhegyen
· 1 esetben eltűnt személy keresése
- 1 Libánban
Felkészülés:
· minden második szerdán felnőtt tűzoltó foglalkozást tartottunk

· szerdánként ifjúsági tűzoltó gyakorlatot tartottunk

Egyéb beavatkozások: 
· több esetben segédkeztünk a kosaras emelővel a kémények biztonságosabbá tételéhez- fém cső belehelyezésével 

· több esetben segédkeztünk és szakmai segítséget adtunk kéménytüzek megelőzésénél és oltásánál
· több esetben is beavatkoztunk veszélyes fák, ágak levágásával, amik veszélyeztették a lakóépületeket, villanyvezetékeket és a járműveket, illetve gyalogosokat.

· kiszivattyúztuk a vízzel feltelt kutakat, pincéket és a fogyatkozóban levő kutakba pedig vizet szállítottunk 
Megelőzés
· Katasztrófavédelmi hirdetések a hirdető táblán, weblapon, facebookon.
· Kéményseprő biztosítása a falu részére.
· Helyi és más településeken szervezett rendezvények szakmai biztosítása.
· Segédkezés a tűzoltó készülékek ellenőriztetésében.

· Több esetben tűzoltási bemutatót és kimenekítési gyakorlatot tartottunk a Gyergyószárhegyi Bethlen Gábor Általános Iskola tanulóinak
XV. Szárhegyi Tűzoltók Napja

Gyergyószárhegy - 2024.09.21

A XV. Szárhegyi Tűzoltók Napi tűzoltó verseny eredményei

Egyéni verseny: I. Baricz Botond (Esztelnek), II. Dénes Hunor (Szárhegy Ifi 2), III. Máthé Norbert (Szárhegy Ifi 1),

Egyéni csapatverseny: I. Szárhegy Ifi 1, II. Esztelnek, III. Szárhegy Ifi 2

Staféta: I. Szárhegy Ifi 1, II. Kraszna, III. Szárhegy Ifi 2

Szerelés: I. Szárhegy Ifi 1, II. Szárhegy Ifi 2, III. Esztelnek

Összesített sorrend: I. Szárhegy Ifi 1, II. Esztelnek, III. Szárhegy Ifi 2

Az II. Gyergyószéki Szent Flórián Vándorkupa eredményei

Egyéni verseny: I. Szász Levente (Szárhegy), II. Csíki Csaba (Csomafalva), III. Köllő Rajmond (Csomafalva),

Egyéni csapatverseny: I. Csomafalva, II. Ditró, III. Szárhegy

Staféta: I. Szárhegy, II. Alfalu és Csomafalva

Szerelés: I. Csomafalva, II. Alfalu, III. Szárhegy

Összesített sorrend: I. Szárhegy, II. Csomafalva, III. Alfalu

 Pályázatok, megvalósítások, támogatások
- Ebben az évben is sikeresen pályáztunk Hargita Megye Tanácsánál és ezáltal vásároltunk 27 db tűzoltó sisak lámpát. A pályázat összértéke 11.417,22 lej, melyből a megyei tanács 10.000 lejt finanszírozott és az önrészt a Szárhegy Közbirtokosság támogatásával sikerült előállítani
- A Szárhegyi Önkormányzatnál a Fúvószenekari oktatásra nyertünk egy pályázatot 5000 lej értékben és a Szárhegyi Tűzoltók Napjára is nyertünk egy pályázatot szintén 5000 lej értékben.

- A Bethlen Gábor Zrt.-nél a Fúvós hangszerek vásárlására pályázat alapján nyertünk 1.300.000 forintot (15.619,50 lej).
- Megyei Tanácstól a következő felszereléseket kaptuk használatra: 24V elektromos csörlő, láncfűrész, vontatókötél, hidraulikus emelő, 2 db 10 T heveder, benzinmotoros daraboló.
- Sikerült összegyűjtsünk a szárhegyi civil szervezetek, intézmények, cégek és magánszemélyek közös összefogásával több mint 21.000 eurót a „Kisbuszt Szárhegynek” projektre a FussNeki Gyergyó3 adománygyűjtő program keretén belül és a tűzoltóságunkhoz felajánlott támogatásokból. A kisbuszt a 2025-ös évben fogjuk megvásárolni.  
- További pénzbeli támogatóink 2024-ben: Szárhegy Közbirtokosság, Szabó Péter, Czimbalmos Antal, György Ferenc, Fazakas Tibor, Iker KFT, Agromecanic Impex KFT. 
- Munkahússal és húskészítményekkel támogatták több rendezvényünket is a Székely Falat, a Benedek és Lanka Transylvania húsüzemek. 

- Nagy Zoltán a rendezvényeink hangosítását bérmentve, támogatásként végezte. 

- Támogatóink, akik felajánlották a 3,5 %-ot a befizetett jövedelmi adóból- 8,905 lej 

 Helyi rendezvények szervezésében való részvétel vagy segítség sátrakkal illetve egyéb eszközeinkkel:

- Beat Cup- táncverseny

- Gyerek Nap

- Güdüci Falunapok
- Güdüc MTB
- Kápolnai búcsú
- Falunapok
- Tatárdombi megemlékezés
- Káposzta Fesztivál

- Mikulás járás 
 Egyéb tevékenységek

- Tűzoltó focikupát szerveztünk a Miskolci, Krasznai és Gyergyószentmiklósi tűzoltók részvételével
- Részt vettünk a XI. Csíkszentmiklósi Kolbásztöltő Fesztiválon
- Toborzót tartottunk az Ifjúsági Fúvószenekar számára

- Részt vettünk a községben szervezett takarítási kalákában- az Alfalvi út mentén takarítottunk
- Bemutatót tartottunk és a Tűzoltó Múzeumot is meglátogatták a Gyergyószárhegyi Bethlen Gábor Általános Iskola központi óvodásai, napközisei és alsó tagozatos iskolásai az “iskola másként hét” keretén belül

- A Marosvásárhelyi Rádió "Közösen kitakarítjuk" elnevezésű akciójához csatlakozva, a Maros folyó partjának szárhegyi szakaszán gyűjtötték a szemetet tűzoltóságunk önkéntes tűzoltói, halászokkal kiegészülve

- Részt vettünk és bemutatót tartottunk a gyereknap alkalmából szervezett Lurkónapon.

- Részt vettünk Ajakon (Magyarország) a XIII. Országos Kismotorfecskendő Szerelési Bajnokság és II. Kárpát-medencei Tűzoltó Találkozón.

- Részt vettünk a XIV. Szent Flórián Tűzoltó Táborban Ajakon.

- Részt vettünk a Gelencei és Esztelneki tűzoltó napokon.

- Létrehoztuk az Szárhegyi Ifjúsági Tűzoltó csoportot, 15 fiatal tűzoltóval.

-Tűzoltóink gyerekei részt vettek a Miskolczi Önkéntes Tűzoltó Egyesület által szervezett gyerek tűzoltó tábor szombati napján Güdücön

-Tűzoltóságunkon keresztül a szárhegyi termelők is hozzájárultak a galaci árvízkárosultaknak gyűjtött és eljuttatott pityóka adományhoz, melyet a Hargita Megyei Önkéntes Tűzoltó Egyesület kezdeményezett
- Megnyertük a II. Gyergyószéki Szent Flórián Vándorkupa- tűzoltóversenyt és az ifjusági csapatainkal I. illetve III. helyezést értünk el a XV. Szárhegyi Tűzoltók Napi tűzoltó versenyen
- Megszerveztük a FussNeki Gyergyó3 adománygyűjtő rendezvény szárhegyi programját  

-Részt vettünk Farkaslakán a II. Hargita Megyei Tűzoltó Találkozón

-Részt vettünk a Miskolci Tűzoltóság által szervezett Tűzoltó Focikupán Bodrogkeresztúron.

-Egy felkészülési gyakorlaton vettünk részt a Gyergyószentmiklósi Hivatásos Tűzoltóságon, közösen a Gyergyóalfalvi Önkéntes Tűzoltósággal és a Kaufland Romania Gyergyószentmiklósi Létesítményi Tűzoltóságával.
-December 3-án polgárvédelmi gyakorlat zajlott községünkben. A gyakorlat a Hargita megyei Katasztrófavédelem irányítása mellett zajlott és részt vett a helyi Sürgősségi Bizottság, a Bethlen Gábor Általános Iskola, a Szárhegyi Vöröskereszt, a Szárhegyi Polgárőrség és a Szárhegyi Önkéntes Tűzoltóság.

- Segítettünk a Mikulásnak eljutni a gyerekekhez a kivilágított tűzoltóautóval.

- Részt vettünk már negyedik alkalommal a Krasznán megrendezésre kerülő “Férfiak napján”, a Krasznai tűzoltók és a Krasznai Önkormányzat meghívásának eleget téve

- Ápoltuk kapcsolatainkat a Miskolci, Ajaki, Nagybajomi, Krasznai, Csíkszentmiklósi, Gelencei, Esztelneki és környékbeli tűzoltó barátainkkal.

- Segédkeztünk egy mozgássérült és egy hallássérült gyermek számára, adományok begyűjtésével és a szűkséges eszközök megvásárlásával. 

Az Önkormányzat eltörölte az őrzési adót és 24 órás baleset biztosítást kötött a Metropolitan Life biztosító társasággal.

Gyergyószárhegy, 2024.12.31

Györffy Zsolt - elnök / parancsnok
